b'\n_START_ARTICLE_\nObleka\n_START_SECTION_\nObla\xc4\x8dila za razli\xc4\x8dne prilo\xc5\xbenosti\n_START_PARAGRAPH_\nV\xc4\x8dasih funkcija obla\xc4\x8dil - delo, ki ga morajo opravljati - zelo pomembno vpliva na njihovo oblikovanje. Naloga obla\xc4\x8dil za slabo vreme je, da \xc5\xa1\xc4\x8ditijo \xc4\x8dloveka pred mrazom, vetrom in de\xc5\xbejem; videz ali barva nista tako pomembna. Obla\xc4\x8dila za prosti \xc4\x8das se nosijo za razli\xc4\x8dne vrste dela doma in za \xc5\xa1port. \xc5\xa0portna obla\xc4\x8dila morajo biti lahka, tak\xc5\xa1na, da se v njih gibljemo z lahkoto, in pralna.\n_START_SECTION_\nDelovna obla\xc4\x8dila\n_START_PARAGRAPH_\nDelovna obla\xc4\x8dila imajo \xc5\xbeepe za orodje, se lahko perejo in ne ovirajo gibanja. Biti morajo tudi brez dodatkov, s katerimi bi se zatikali v stroje.\n_START_SECTION_\nZa\xc5\xa1\xc4\x8ditne obleke\n_START_PARAGRAPH_\nDelavci npr. gasilci ali delavci v nuklearnah, potrebujejo oblekem ki jih varujejo pri delu. Npr. \xc4\x8debelar, da se obvaruje pred \xc4\x8debelami nosi obleko z dolgimi, tesnimi rokavi in \xc4\x8debelarsko pokrivalo s paj\xc4\x8dolanom. \xc4\x8cebele vedno plezajo navzgor, zato si \xc4\x8debelar v\xc4\x8dasih zatla\xc4\x8di hla\xc4\x8de v \xc5\xa1kornje.\n_START_SECTION_\nHladno podnebje\n_START_PARAGRAPH_\nObla\xc4\x8dila za hladno podnebje so \xc5\xbee od nekdaj narejena iz \xc5\xbeivalske ko\xc5\xbee. Krzno, ki ga nosimo obrnjenega navznoter, ujame plast zraka in tako zadr\xc5\xbei odtok toplote iz telesa. Moderne bunde in hla\xc4\x8de so izdelani iz gosto tkanega najlonain ne prepu\xc5\xa1\xc4\x8dajo vetra in vode. Vatirana podloga ujame zrak med perje in zadr\xc5\xbeuje toploto.\n_START_SECTION_\nToplo podnebje\n_START_PARAGRAPH_\nLjudje, ki \xc5\xbeivijo v pu\xc5\xa1\xc4\x8davskem podnebju, nosijo dolge, ohlapne bomba\xc5\xbene obleke. Halje imajo dvojno nalogo: varujejo ko\xc5\xbeo pred \xc5\xa1kodljivimi son\xc4\x8dnimi \xc5\xbearki in ohranjajo telo hladno, ker ohranijo plasti zraka med gubami blaga.\n_START_SECTION_\nUniforme\n_START_PARAGRAPH_\nLjudje, ki pripadajo isti skupini ali organizaciji, pogosto nosijo podobna obla\xc4\x8dila, tako da jih zelo lahko prepoznamo. Tak\xc5\xa1na obla\xc4\x8dila se imenujejo uniforme. Uniforme spodbujajo ob\xc4\x8dutek pripadnosti in tovari\xc5\xa1tva, zato so mnogi ljudje ponosni na svoje uniforme. Nekatere npr. uniforme medicinskih sester, so zelo uporabne in varujejo pri delu.\n_START_SECTION_\nFered\xc5\xbea\n_START_PARAGRAPH_\nPo islamskih verskih predpisih si morajo \xc5\xbeenske v javnosti zakriti obraz. Zato si muslimanke(privr\xc5\xbeenke islama), kadar gredo ven, pokrijejo glavo in obraz s \xc4\x8drno tan\xc4\x8dico ali masko.\n_START_SECTION_\nModne hi\xc5\xa1e\n_START_PARAGRAPH_\nNajbolj modne obleke izdelujejo oblikovalci "haute couture"(visoke mode). Njihova podjetja se imenujejo modne hi\xc5\xa1e. Menekeni razkazujejo nove stvari oblikovalcev na modnih revijah, ki se imenujejo kolekcije. Oblikovalka Coco Chanel(1883-1971) je temeljito spremenila \xc5\xbeensko obla\xc4\x8denje, ko je oblikovala preproste in udobne obleke, kostime in puloverje iz d\xc5\xbeersija, zelo mehke raztegljive pletenine.'